तमिलनाडु भाजपा चीफ के जयललिता को लेकर दिए बयान से नाराज हुए; कहा- लगाम लगाएं
Tamil Nadu AIADMK- BJP alliance can be break due to Annamalai; कर्नाटक के बाद अब तमिलनाडु में भाजपा को झटका लग सकता है। राज्य में पार्टी की एक मात्र सहयोगी AIADMK नाराज हो गई है।
कर्नाटक के बाद अब तमिलनाडु में भाजपा को झटका लग सकता है। राज्य में पार्टी की एक मात्र सहयोगी AIADMK नाराज हो गई है। राज्य के भाजपा चीफ अन्नामलाई के पूर्व मुख्यमंत्री जयललिता को लेकर दिए गए बयान से नाराज AIADMK ने सोमवार को पार्टी से गठबंधन तोड़ने का अल्टीमेटम दिया है।
AIADMK नेता डी. जयकुमार ने कहा कि भाजपा अपने प्रदेश अध्यक्ष पर लगाम लगाए। उनके खिलाफ कार्रवाई करे, वरना वो गठबंधन को लेकर फिर से विचार कर सकते हैं। दरअसल, अन्नामलाई ने जयललिता को लेकर एक इंटरव्यू में कहा था कि उन्हें आय से अधिक संपत्ति मामले में दोषी ठहराया गया था। वहीं, उन्होंने तमिलनाडु को सबसे भ्रष्ट राज्यों में से एक भी बताया था।
अन्नामलाई का बयान तथ्यात्मक रूप से गलत
अन्नामलाई का जयललिता को लेकर दिया गया बयान तथ्यात्मक रूप से गलत है। जयललिता की सहयोगी शशिकला और कुछ अन्य लोगों को सुप्रीम कोर्ट ने आय से अधिक संपत्ति के एक मामले में दोषी ठहराया था। इसमें पूर्व मुख्यमंत्री मुख्य अभियुक्त थीं। हालांकि अंतिम फैसले से पहले ही उनकी मौत हो गई थी।
पढ़िए AIADMK नेता डी जयकुमार का पूरा बयान
क्या अन्नामलाई चाहते हैं कि नरेन्द्र मोदी फिर से प्रधानमंत्री न बनें
डी जयकुमार ने लोकसभा चुनाव 2024 को लेकर भाजपा पर हमला बोला। उन्होंने कहा कि क्या अन्नामलाई यह चाहते हैं कि AIADMK- भाजपा गठबंधन आने वाले लोकसभा चुनाव में एक भी सीट न जीत पाए? नरेन्द्र मोदी फिर से प्रधानमंत्री न बन पाएं?
भाजपा राज्य में अकेले अपने दम पर कुछ नहीं कर सकती
जयकुमार ने अन्नामलाई से पूछा कि कर्नाटक में भाजपा पर लगे भ्रष्टाचार के आरोपों पर आप चुप क्यों हैं? उन्होंने कहा कि भाजपा राज्य में अकेले अपने दम पर कुछ नहीं कर सकती है। राज्य में AIADMK की मजबूत स्थिति के कारण भाजपा 2021 के विधानसभा चुनाव में जीत पाई थी। 
भाजपा को राज्य में पहचान AIADMK के साथ गठबंधन के कारण मिलेगी
जयकुमार ने कहा कि भाजपा 20 साल के बाद अन्नाद्रमुक की वजह से आज चार विधायकों के साथ राज्य की विधानसभा में मौजूद है। क्या अन्नामलाई इससे इनकार करेंगे? भाजपा को पहचान तभी मिलेगी जब वह AIADMK के साथ गठबंधन में रहेगी। 
यह खबरें भी पढ़ सकते हैं...
बिहारी मजदूर हिंसा मामले में तमिलनाडु BJP चीफ पर केस, कहा था- प्रवासियों के खिलाफ नफरत का माहौल बना रही DMK
तमिलनाडु में बिहार के मजदूरों पर कथित हमलों को लेकर DMK को दोषी ठहराने पर राज्य BJP प्रमुख के. अन्नामलई के खिलाफ केस दर्ज किया गया है। अन्नामलई ने एक बयान जारी करके कहा था कि बिहारी और अन्य प्रवासी मजदूर तमिलनाडु में सुरक्षित हैं, लेकिन मुख्यमंत्री स्टालिन के नेतृत्व में डीएमके और उनकी सहयोगी पार्टियां इन मजदूरों के खिलाफ नफरत का माहौल बना रही हैं। पूरी खबर पढ़ें...​​​​​​​